
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 91 

12 Ιουνίου 2009 


ΚΑΝΟΝΙΣΜΟΣ ΥΠ’ ΑΡΙΘΜ. 190/2009 
Εσωτερικός Κανονισμός του Κλάδου Ηλεκτρονικής Τε¬ 
χνολογίας (ίπΙθΓΠθΙ, νίάοο, Οϋ-ΡΟΜ, Δισκογραφίας, 
κασσέτας κ.λπ.) της Επικοινωνιακής και Μορφωτικής 
Υπηρεσίας της Εκκλησίας της Ελλάδος (Ε.Μ.Υ.Ε.Ε.). 

Ο ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τις διατάξεις του άρθρου 9 παρ. 2 και 4 του 
ν. 590/1977 «Περί Καταστατικού Χάρτου της Εκκλησίας 
της Ελλάδος». 

2. Τις διατάξεις του υπ’ αριθμ. 114/1998 Κανονισμού: 
«Περί Συστάσεως και Οργανώσεως Επικοινωνιακής και 
Μορφωτικής Υπηρεσίας της Εκκλησίας της Ελλάδος 
(Ε.Μ.Υ.Ε.Ε.).» (Φ.Ε.Κ. 21/Α7 /10.2.1999). 

3. Την υπ’ αριθμ. 7/6.4.2009 απόφαση και την από 
8.4.2009 Πρόταση της Επιτροπής Διοικήσεως της Επι- 
κοινωνιακής και Μορφωτικής Υπηρεσίας της Εκκλησίας 
της Ελλάδος (Ε.Μ.Υ.Ε.Ε.). 

4. Την από 5.5.2009 απόφαση Αυτής, ψηφίζει: 

Τον υπ’ αριθμ. 190/2009 Κανονισμόν, ο οποίος έχει 
ως εξής: 

ΚΑΝΟΝΙΣΜΟΣ ΥΠ’ ΑΡΙΘ. 190/2009 

«Εσωτερικός Κανονισμός του Κλάδου Ηλεκτρονικής 

Τεχνολογίας (ίηΐθίτίθΐ, νίάοο, Οϋ-ΒΟΜ, Δισκογραφίας, 
κασσέτας κλπ.) της Επικοινωνιακής και 
Μορφωτικής Υπηρεσίας της Εκκλησίας 
της Ελλάδος (Ε.Μ.Υ.Ε.Ε.).» 

Άρθρο 1 

Η λειτουργία του Κλάδου Ηλεκτρονικής Τεχνολογίας 
(ίπΙβΓηοΙ, νίάοο, οά-Γοπι, δισκογραφίας, κασσέτας, κ.λπ.) 
της Επικοινωνιακής και Μορφωτικής Υπηρεσίας της Εκ¬ 
κλησίας της Ελλάδος (Ε.Μ.Υ.Ε.Ε.), ο οποίος θα καλείται 
στο εξής για λόγους συντομίας “Κλάδος Διαδικτύου”, 
και ο οποίος συνεστήθη δια του υπ’ αριθμ. 114/1998 
Κανονισμού, διέπεται από τις διατάξεις του παρόντος 
Κανονισμού. 


Αρθρο 2 

Σκοποί και κύριες δραστηριότητες 

1. Γενικός σκοπός του Κλάδου Διαδικτύου είναι η αξι¬ 
οποίηση των μέσων που προσφέρονται από τις νέες 
τεχνολογίες επικοινωνίας και πληροφόρησης προς 
όφελος της εκκλησιαστικής ενημέρωσης, επικοινωνίας 
και κατήχησης, σε αναφορά προς το ορθόδοξο ήθος 
και φρόνημα, την εκκλησιαστική παράδοση και λατρεία 
και την ανάδειξη των αρχών του Ευαγγελίου και της 
Ορθοδοξίας. Στο πλαίσιο αυτό, η λειτουργία του Κλάδου 
Διαδικτύου υπηρετεί τους σκοπούς της Ε.Μ.Υ.Ε.Ε., όπως 
αυτοί ορίζονται στο άρθρο 2 του υπ’ αριθμ. 114/1998 
Κανονισμού, καθώς και τις συναφείς ανάγκες ενημέρω¬ 
σης και επικοινωνίας της Εκκλησίας της Ελλάδος (της 
Ιεράς Συνόδου, του Αρχιεπισκόπου κ.α.) και των λοιπών 
Κλάδων της Ε.Μ.Υ.Ε.Ε., όπως αυτές ορίζονται στις λοιπές 
διατάξεις του παρόντος Κανονισμού. 

2. Προς επίτευξη των ως άνω σκοπών ο Κλάδος Δια¬ 
δικτύου αξιοποιεί κυρίως τα ακόλουθα μέσα: 

• Διαδίκτυο (ίπίοιτίθΐ). 

• Επιστολική επικοινωνία και ηλεκτρονικά ενημερω¬ 
τικά δελτία (ο-πιοίΙ, ηοννεΙοΙίθΓε κ.λπ.). 

• Ηλεκτρονική αναπαραγωγή και αρχειοθέτηση αρ¬ 
χειακού υλικού. 

• Οπτικο-ακουστικά και λοιπά εκδοτικά μέσα ηλε¬ 
κτρονικής τεχνολογίας (νίάβο, οά-Γοπι, άνά-Γοπι, δίσκοι, 
κασσέτες, ψηφιακές εκδόσεις κ.λπ.). 

3. Με στόχο την καλύτερη ανάπτυξη, προβολή και 
τεχνική-διοικητική υποστήριξη των ως άνω κύριων δρα¬ 
στηριοτήτων του, ο Κλάδος Διαδικτύου μπορεί επίσης 
να αναπτύσσει κάθε άλλη πρόσφορη δραστηριότητα 
(όπως οργάνωση εκδηλώσεων, παραγωγή εκτάκτων 
εντύπων εκδόσεων, αναζήτηση χορηγιών και κρατικών 
ή άλλων επιχορηγήσεων, εκτέλεση ευρωπαϊκών και άλ¬ 
λων χρηματοδοτουμένων προγραμμάτων, προώθηση 
διεθνών συνεργασιών κ.λπ.). 

Αρθρο 3 

Διευθυντής Κλάδου Διαδικτύου 

1. Ο Κλάδος Διαδικτύου διοικείται από τον Διευθυντή 
Διαδικτύου, ο οποίος διορίζεται από την Επιτροπή Διοι- 
κήσεως (εφεξής ΕΔ.) της Ε.Μ.Υ.Ε.Ε., κατόπιν προτάσεως 
του Προέδρου αυτής. 

2. Ο Διευθυντής Διαδικτύου ασκεί τη διεύθυνση του 
Κλάδου Διαδικτύου. Σχεδιάζει, συντονίζει και εποπτεύει 
τη δραστηριότητα του Κλάδου και έχει την ευθύνη της 
ομαλής και αποτελεσματικής λειτουργίας των υπαγο- 
μένων εις αυτόν υπηρεσιών, καθώς και πάσης άλλης 
υπηρεσίας εξαρτημένης υπό του Κλάδου Διαδικτύου, 
υφισταμένης ή συσταθησομένης. Φροντίζει για τη συ¬ 
νεργασία και την εναρμόνιση των ως άνω υπηρεσιών 
με τις λοιπές υπηρεσίες της Ε.Μ.Υ.Ε.Ε. και των λοιπών 
Εκκλησιαστικών Οργανισμών. 

3. Στο πλαίσιο της ως ανω γενικής ευθύνης του ο Δι¬ 
ευθυντής Διαδικτύου έχει τα εξής ειδικότερα καθήκοντα 
και αρμοδιότητες: 

α. Παρίσταται (άνευ ψήφου εάν δεν είναι μέλος) εις 
την Ε.Δ., όπου καλούμενος υπό του Προέδρου εισηγείται 
και παρέχει εξηγήσεις για τα ζητήματα της αρμοδιό- 
τητάς του. 

β.Έχει την ευθύνη της διαχειρίσεως του Προϋπολογι¬ 
σμού του Κλάδου Διαδικτύου. Επιμελείται, σε συνεργα¬ 
σία με τον Γενικό Γραμματέα και τον Υπεύθυνο Οικονο¬ 
μικών της Ε.Μ.Υ.Ε.Ε., τη σύνταξη του Προϋπολογισμού 
του Κλάδου Διαδικτύου, σύμφωνα με τα προβλεπόμενα 
από τον υπ’ αριθμ. 114/1998 Κανονισμό, και εισηγείται την 
ψήφιση αυτού στην Ε.Δ. της Ε.Μ.Υ.Ε.Ε. Αποφασίζει για 
τις έκτακτες δαπάνες του Κλάδου Διαδικτύου. Ορίζει τις 
αμοιβές των μη μονίμων υπαλλήλων και συνεργατών του 
Κλάδου Διαδικτύου. Εγκρίνει και προσυπογράφει μετά 
του Υπευθύνου Οικονομικών της Ε.Μ.Υ.Ε.Ε. τις δαπάνες 
του Κλάδου Διαδικτύου. 

γ. Αποφασίζει για την στρατηγική του Κλάδου Δια¬ 
δικτύου. 

δ. Ορίζει τους υπευθύνους των Τομέων του Κλάδου 
Διαδικτύου. Τοποθετεί το εις αυτούς απασχολούμενο 
μόνιμο ή με κάθε είδους συνεργασίας υπηρετούν προ¬ 
σωπικό και ορίζει τις αμοιβές των μη μόνιμων υπαλλή¬ 
λων και συνεργατών του Κλάδου Διαδικτύου, κατόπιν 
εγκρίσεως της Ε.Δ. της Ε.Μ.Υ.Ε.Ε. Το προσωπικό αυτό 
μεταθέτει εντός των υπηρεσιών του Κλάδου και καθο¬ 
ρίζει τα καθήκοντά του αναλόγως προς τις ανάγκες 
του Κλάδου. 

ε. Φροντίζει για τον εκσυγχρονισμό των υπηρεσιών 
δια της συνεχούς παρακολουθήσεως των τεχνολογικών 
εξελίξεων και της εφαρμογής τους στις υπό του Κλάδου 
παρεχόμενες υπηρεσίες. 

στ. Υπογράφει την αλληλογραφία για λογαριασμό του 
Κλάδου Διαδικτύου. 

ζ. Δύναται να εκπροσωπεί, αυτοπροσώπως ή δια της 
υπογραφής του, τον Πρόεδρο της Ε.Δ. της Ε.Μ.Υ.Ε.Ε., 
ενώπιον πάσης νόμιμης Αρχής ή Δικαστηρίου και γε¬ 
νικώς ενώπιον κάθε τρίτου, για ζητήματα του Κλάδου 
Διαδικτύου κατόπιν ρητής εξουσιοδοτήσεως εκ μέρους 
του Προέδρου. 

Αρθρο 4 

Τομείς Κλάδου Διαδικτύου 

1. Η δραστηριότητα του Κλάδου Διαδικτύου διακρίνε- 
ται σε πέντε βασικούς Τομείς: 

• Τομέας Ενημερώσεως και Επικοινωνίας. 

• Τομέας Ψηφιακής Αρχειοθήκης και Ειδικών Παρα¬ 
γωγών. 

• Τομέας Τεχνικών Υπηρεσιών. 

• Τομέας Γραμματείας και Διοίκησης. 


2. Κατά τη σύσταση του παρόντος Κανονισμού, οι ως 
άνω τομείς συνιστούν επιμέρους λειτουργικές πλευρές 
της δραστηριότητας του Κλάδου Διαδικτύου και δεν 
αποτελούν διακριτές διοικητικές μονάδες. Ανάλογα με 
την ανάπτυξη αυτών των δραστηριοτήτων και την αντί¬ 
στοιχη οργανωτική μεγέθυνση του Κλάδου, είναι δυνατή 
η διοικητική διαίρεση του Κλάδου σε διακριτές διοικη¬ 
τικές μονάδες βάσει των ως άνω λειτουργικών τομέων, 
με απόφαση του Διευθυντού του Κλάδου Διαδικτύου, 
και χωρίς να απαιτείται προς τούτο τροποποίηση του 
παρόντος Κανονισμού. Οι προϊστάμενοι των Τομέων και 
οι ειδικές αρμοδιότητές τους, καθώς και τα καθήκοντα 
του προσωπικού και των συνεργατών του Κλάδου, που 
υπάγονται σε κάθε Τομέα ορίζονται και τροποποιούνται 
με απόφαση του Διευθυντού του Κλάδου Διαδικτύου, 
σύμφωνα με τα ως άνω οριζόμενα κατά το εδάφιο δ’ της 
παραγρ. 3 του άρθρου 3 του παρόντος Κανονισμού. 

3. Ο Τομέας Ενημερώσεως και Επικοινωνίας περιλαμ¬ 
βάνει τις εξής ειδικότερες λειτουργίες: 

ί) Γ ενική ενημέρωση μέσω του διαδικτύου (ίηΐθίτίθΐ), 

ϋ) Γ ενική ενημέρωση μέσω Ηλεκτρονικών Ενημερωτι¬ 
κών Δελτίων (ηοννε-ΙθΙΙθΓε κ.λπ.), 

ϋί) Διοργάνωση και εποπτεία ειδικών σελίδων δημοσί¬ 
ου διαλόγου μέσω του διαδικτύου (ίοιχιπι). Επικεντρώνε¬ 
ται δε σε θέματα Εθνικής και Διεθνούς επικαιρότητας 
εκκλησιαστικού και πνευματικού ενδιαφέροντος, μετα¬ 
ξύ των οποίων και θέματα που αφορούν τα κοινωνικά 
ζητήματα, την πολιτιστική και καλλιτεχνική κίνηση, τη 
θεολογία, τις θρησκείες, τις επιστήμες, την ιστορία, τη 
φιλοσοφία, και άλλα θέματα θρησκευτικού, πνευματι¬ 
κού, ηθικού και πολιτιστικού ενδιαφέροντος. Ειδικότερα 
μεριμνά για τη δημοσιογραφική προβολή των ανακοινώ¬ 
σεων και της δραστηριότητας της Ιεράς Συνόδου της 
Εκκλησίας της Ελλάδος, του Προέδρου της Δ.Ι.Σ., των 
Συνοδικών Επιτροπών, Υπηρεσιών και Οργάνων και των 
λοιπών Κλάδων της Ε.Μ.Υ.Ε.Ε. 

4. Ο Τομέας Ψηφιακής Αρχειοθήκης και Ειδικών Παρα¬ 
γωγών έχει ως κύριο αντικείμενο την ψηφιακή αναπαρα¬ 
γωγή, αρχειοθέτηση, δημοσίευση και εν γένει αξιοποίηση, 
μέσω του διαδικτύου ή άλλων ηλεκτρονικών παραγωγών, 
πάσης φύσεως αρχειακού ή ετέρου διαθέσιμου υλικού, 
εκκλησιαστικού και πνευματικού ενδιαφέροντος, που 
προέρχεται από τους λοιπούς Κλάδους της Ε.Μ.Υ.Ε.Ε. ή 
άλλη εκκλησιαστική πηγή, καθώς και από κάθε τρίτον. 
Μπορεί επίσης να προβαίνει σε νέες διαδικτυακές και 
άλλης φύσεως παραγωγές εκκλησιαστικού και πνευ¬ 
ματικού ενδιαφέροντος, αξιοποιώντας προς τούτο το 
διαδίκτυο και τα λοιπά ηλεκτρονικά μέσα (νίάβο, οά-Γοπι, 
άνά-Γοπι, δίσκοι, κασσέτες, ψηφιακές εκδόσεις κ.λπ.). 

5. Ο Τομέας Τεχνικών Υπηρεσιών μεριμνά για την 
εξασφάλιση των απαιτουμένων στους λοιπούς Τομείς 
του Κλάδου Διαδικτύου τεχνικών μέσων (ηλεκτρονικοί 
υπολογιστές, λογισμικό, ηλεκτρονικός εξοπλισμός, τηλε¬ 
πικοινωνιακά δίκτυα κ.λπ.), ως και ειδικών τεχνικών συ¬ 
νεργασιών. Ειδικότερα μεριμνά για τον προγραμματισμό 
των απαιτούμενων προμηθειών υλικού και υπηρεσιών, 
καθώς και για την ομαλή λειτουργία, τη συντήρηση, τη 
βελτίωση, την ανανέωση και τον εκσυγχρονισμό του 
διαθέσιμου τεχνικού εξοπλισμού και λογισμικού. 

6. Ο Τομέας Γραμματείας και Διοίκησης έχει ως αντι¬ 
κείμενο τη διοικητική υποστήριξη του Διευθυντή και των 
λοιπών Τομέων του Κλάδου Διαδικτύου σε ζητήματα, 
όπως την τήρηση της γραμματείας και των διοικητικών 

αρχείων της υπηρεσίας, την φροντίδα για την λειτουρ¬ 
γία και την καθαριότητα των γραφείων, την εξασφά¬ 
λιση του μη ηλεκτρονικού εξοπλισμού (γραφική ύλη, 
αναλώσιμα γραφείου, επίπλωση κ.λπ.), τη βοήθεια σε 
θέματα διαχείρισης και διοίκησης, τη διοργάνωση των 
εκδηλώσεων του Κλάδου κ,λπ. 

7. Η λογιστική παρακολούθηση και υποστήριξη του 
Κλάδου Διαδικτύου γίνεται από τις Οικονομικές Υπη¬ 
ρεσίες της Ε.Μ.Υ.Ε.Ε. 

Άρθρο 5 

Υφιστάμενη λειτουργία του Κλάδου Διαδικτύου 

1. Κατά την έναρξη ισχύος του παρόντος Κανονισμού 
η δραστηριότητα του Κλάδου Διαδικτύου περιλαμβάνει 
τις εξής λειτουργίες: 

α. Μέριμνα για την λειτουργία και τακτική ενημέρωση 
των ακολούθων ιστοσελίδων: 

ί. νννννν.οοοΙβδία.ρΓ: Η επίσημη Διαδικτυακή Πύλη της 
Εκκλησίας της Ελλάδος, παρέχει ενημέρωση δια της 
αναρτήσεως των Δελτίων Τύπου της Ιεράς Συνόδου 
της Εκκλησίας της Ελλάδος, καθώς και ειδήσεων που 
αφορούν τις δραστηριότητες και το φιλανθρωπικό έργο 
της Εκκλησίας της Ελλάδος στο σύνολό της. Φιλοξενεί 
σε ηλεκτρονική μορφή τις περιοδικές εκδόσεις της Εκ¬ 
κλησίας της Ελλάδος. Παρέχει ζωντανή μετάδοση του 
προγράμματος του Ραδιοφωνικού Σταθμού της Εκκλησί¬ 
ας της Ελλάδος μέσω διαδικτύου. Παρέχει πληροφορίες 
για τη Διοικητική Οργάνωση της Εκκλησίας της Ελλά¬ 
δος και της Ιεράς Συνόδου. Αρχειοθετεί ηλεκτρονικά 
τις εισηγήσεις, μηνύματα, εγκυκλίους, ανακοινωθέντα, 
επιστολές και Δελτία Τύπου της Ιεράς Συνόδου. 

μ. νννννν. οΐΌΪιάίοοοδθ.ρΓ: Η επίσημη ιστοσελίδα της Ιεράς 
Αρχιεπισκοπής Αθηνών. 

ίϋ. νννννν.άίεουεείοη.ρη Ιστοσελίδα «Συζητήσεις». Φιλο¬ 
ξενεί συζητήσεις και προωθεί το διάλογο μέσω του 
διαδικτύου για επίκαιρα θέματα και πνευματικούς προ¬ 
βληματισμούς. 

ίν. νννννν.ουΙΙυΐ'δ.ρΐ': Διαδικτυακή επιθεώρηση (μαγκαζί- 
νο) με πρόσβαση στις ιστοσελίδες της Εκκλησίας της 
Ελλάδος. Παρέχει ενημέρωση για τις νεώτερες κατα¬ 
χωρήσεις στις ιστοσελίδες αυτές. 

ν. νννννν.ΟΓϊοροδ.ρπ Η διαδικτυακή Πολιτιστική Πύλη 
της Εκκλησίας της Ελλάδος. Προσφέρει ενημέρωση σε 
θέματα που αφορούν πολιτιστικές και καλλιτεχνικές 
εκδηλώσεις της Εκκλησίας της Ελλάδος, τη Βυζαντι¬ 
νή Τέχνη και την Ορθόδοξη Εκκλησιαστική Παράδοση. 
Επίσης, παρέχει πρόσβαση στις λοιπές ιστοσελίδες της 
Εκκλησίας της Ελλάδος που έχουν πολιτιστικό αρχει¬ 
ακό υλικό. 

νί. \ΛΛ/ν\Λ/.πιγποόιόΙθ3.ς|ΐ': Η διαδικτυακή Βιβλιοθήκη της 
Εκκλησίας της Ελλάδος. Περιλαμβάνει ποικιλία κειμέ¬ 
νων (άρθρων, βιβλίων κ.λπ.) και άλλου αρχειακού υλικού 
(νίάθο κ,λπ.), σε εννέα γλώσσες. 

νϋ. νννννν.οίΙοδΜοη.ρι·: Η διαδικτυακή Πινακοθήκη της 
Εκκλησίας της Ελλάδος. Αρχειοθετεί ποικιλία εικαστι¬ 
κών έργων τέχνης. 

ιχ. νννννν.ηηυδίοβίβ.ρι·: Η διαδικτυακή Δισκοθήκη της Εκ¬ 
κλησίας της Ελλάδος. Αρχειοθετεί ποικιλία ηχητικών 
αρχείων (βυζαντινής, κλασικής, παραδοσιακής μουσικής 
κ.α.). 

χ. \ΛΛΛ/\Λ/.3υΐ3.9Γ: Μια διαδικτυακή Αρχειοθήκη με επιλεγ¬ 
μένα ψηφιακά αρχεία διαφόρων μορφών (νίάσο, ροννοι· 
ροίηΐ, κ.α.). 


χί. νννννν.βυΐΌρθθηερίΐΊΐ.ρι·: Ιστοσελίδα με γενικές πλη¬ 
ροφορίες και αρχειακό υλικό για την Ευρωπαϊκή Ένω¬ 
ση και την παρουσία της Ορθόδοξης Εκκλησίας της 
Ελλάδος στην Ευρώπη. Ενημερώνεται σε συνεργασία 
με την Ειδική Συνοδική Επιτροπή Παρακολουθήσεως 
Ευρωπαϊκών Θεμάτων. 

β. Σύνταξη και αποστολή με θ-πίβιΙ του ηλεκτρονικού 
Πληροφοριακού Δελτίου (ηοννδΙθΙΙοι·) «Πρόναος». 

γ. Επικοινωνία με κάθε ενδιαφερόμενο και διεκπεραίω¬ 
ση των θεμάτων της Ιεράς Συνόδου μέσω ηλεκτρονικής 
επιστολής επικοινωνίας (θ-πιβίΙ). 

2. Εκ της ήδη υφισταμένης, κατά την έναρξη ισχύος 
του παρόντος Κανονισμού, δραστηριότητας του Κλάδου 
Διαδικτύου υπάγονται στον Τομέα Ενημερώσεως και 
Επικοινωνίας οι ακόλουθες λειτουργίες: 

α. Γ ενική φροντίδα για την λειτουργία και ανανέωση 
των ιστοσελίδων νννννν.οοοΙβδία.ρΓ, νννννν.οΐΌΐΊάίοοβδθ.ρι·, 
νννννν.άίεουεείοη.ρΓ, νννννν.ουΙΙυΐ'β.ρΐ' και νννννν.οιίοροδ.ρΐ' (στο 
τμήμα που αφορά την επικαιρότητα). 

β. Ενημέρωση του Δελτίου Ειδήσεων της ιστοσελίδας 
νννννν.οοοΙθδίβ.ρΓ. 

γ. Δημοσίευση στο διαδίκτυο του Δελτίου Εκκλησια¬ 
στικών Ειδήσεων, μετά από συνεργασία με τον Κλάδο 
Ραδιοφωνίας της Ε.Μ.Υ.Ε.Ε. 

δ. Δημοσίευση στο διαδίκτυο των ανακοινώσεων της 
Ιεράς Συνόδου (Δελτίων Τύπου, Εγκυκλίων κ,λπ.), κατόπιν 
συνεννοήσεως και αδείας μετά του υπευθύνου για τα 
θέματα Αυτής. 

ε. Δημοσίευση στο διαδίκτυο του προγράμματος του 
Αρχιεπισκόπου. 

στ. Ενημέρωση των τμημάτων των ιστοσελίδων που 
αφορούν τις Ιερές Μητροπόλεις της Εκκλησίας της Ελ¬ 
λάδος και ενημέρωση της ιστοσελίδας της Ιεράς Αρχι¬ 
επισκοπής Αθηνών (νννννν.βΐΌίιάίοοθδθ.ρι·). 

ζ. Δημοσίευση στο διαδίκτυο, σε συνεργασία με τους 
λοιπούς Κλάδους της Ε.Μ.Υ.Ε.Ε., των ειδήσεων που αφο¬ 
ρούν τη δραστηριότητά τους. 

η. Μετάδοση από το διαδίκτυο του προγράμματος 
του Ραδιοφωνικού Σταθμού της Εκκλησίας της Ελλά¬ 
δος, μετά από συνεργασία με τον Κλάδο Ραδιοφωνίας 
της Ε.Μ.Υ.Ε.Ε. 

θ. Επιμέλεια και εμπλουτισμός της ιστοσελίδας νννννν. 
αιΤοροδ.ρΐ" στο τμήμα που αφορά την επικαιρότητα. 

ι. Επιμέλεια και εμπλουτισμός της ιστοσελίδας νννννν. 
άίδουδδίοη.ρΓ. 

ια. Σύνταξη και αποστολή του Πληροφοριακού Δελτίου 
(παννεΙβΗθή «Πρόναος». 

ιβ. Διαχείριση των ηλεκτρονικών διευθύνσεων 
οοηΐ3θΙ@8αοΙθδί3.9Γ και 3ΓθΙιόίδΙτορ@θααΐ8δί3.9ΐ·. 

3. Εκ της ήδη υφισταμένης κατά τη σύσταση του πα¬ 
ρόντος Κανονισμού δραστηριότητας του Κλάδου Δια¬ 
δικτύου υπάγονται στον Τομέα Ψηφιακής Αρχειοθήκης 
και Ειδικών Παραγωγών οι ακόλουθες λειτουργίες: 

α. Γενική φροντίδα για τη λειτουργία και ανανέωση 
των ιστοσελίδων νννννν.ΗΐγποόίόΙοδ.ρι·, νννννν.οίΐοδΐϊΐκοη.ρΐ', 
νννννν.πιυδίοαίβ.ρη νννννν.βυΙβ.ρΓ και νννννν.βυΓοροοηδρίπΐ.ρΐ'. 

β. Επιμέλεια και εμπλουτισμός της ιστοσελίδας νννννν. 
αΓίοροδ.ρι· στο τμήμα που αφορά αρχειακό υλικό. 

γ. Δημοσίευση κειμένων του Αρχιεπισκόπου Αθηνών 
και πάσης Ελλάδος στο αντίστοιχο τμήμα της ιστοσε¬ 
λίδας νννννν.οοαΙθδίβ.ρΓ. 

δ. Ψηφιακή δημοσίευση και ανάρτηση στο διαδίκτυο 
των περιοδικών Εκδόσεων του Κλάδου Εκδόσεων πόσης 
φύσεως της Ε.Μ.Υ.Ε.Ε. 

ε. Παραγωγή, επιμέλεια και δημοσίευση ψηφιακού υλι¬ 
κού (νίόβο, ΓβροΓίε) στην ιστοσελίδα νννννν.&υΙα.ρΓ. 

4. Σε σχέση με τις κατά τις παραγρ. 1, 2 και 3 του 
παρόντος άρθρου ως άνω οριζόμενες δραστηριότητες, 
οι υπηρεσίες του Κλάδου Διαδικτύου συνεργάζονται με 
τις ακόλουθες υπηρεσίες : 

α. Με την Συνοδική Επιτροπή επί της Αρχιγραμμα- 
τείας της Ιεράς Συνόδου της Εκκλησίας της Ελλάδος, 
η οποία διαχειρίζεται και ελέγχει την ιστοσελίδα της 
Ιεράς Συνόδου που αφορά την ίδια (με ηλεκτρονική 
διεύθυνση ίιΙΙρΥ/νννννν.θαοΙθεία.ρΓ/ρΓΘΘ^/ΐΊοΙνενηοά/ίπάθχ. 
άΐπιΙ), καθώς επίσης διαχειρίζεται και την ηλεκτρονική 
επιστολική επικοινωνία στην ηλεκτρονική διεύθυνση 
άοΙγ5γηοά@θαοΐΘ5ί3.9Γ· Ο ορισθείς εκ της Συνοδικής 
Επιτροπής επί της Αρχιγραμματείας της Ιεράς Συνόδου, 
ως Συνεργάτης του Κλάδου Διαδικτύου, τροφοδοτεί το 
περιεχόμενο της τμήματος (ΙίηΙ<) που αφορά την Ιερά 
Σύνοδο (με ηλεκτρονική διεύθυνση ήίΐρ:// νννννν.θοοίβείδ. 
ρΓ/ςΓθθΜΊοΙγεγηοά/ίηάθχ.Ι'ΊίπιΙ), μετά από προηγούμενη 
συνεργασία και σύμφωνη γνώμη του Διευθυντού του 
Κλάδου Διαδικτύου. 

β. Με τον Κλάδο Ραδιοφωνίας της Ε.Μ.Υ.Ε.Ε. για την 
έγκαιρη παραλαβή και δημοσίευση στο διαδίκτυο του 
Δελτίου Εκκλησιαστικών Ειδήσεων που συντάσσεται 
από τον ίδιο τον Κλάδο Ραδιοφωνίας, και για την ομαλή 
μετάδοση του προγράμματος του Ραδιοφώνου δια του 
διαδικτύου. 

γ. Με τον Κλάδο Εκδόσεων πάσης φύσεως της 
Ε.Μ.Υ.Ε.Ε. για την τακτική και έγκαιρη παραλαβή των 
περιοδικών εκδόσεων αυτού σε ψηφιακή μορφή, και την 
ανάρτησή τους στον κατάλληλο ιστοχώρο. 

5. Η δημιουργία νέων ή η τροποποίηση ή η κατάρ¬ 
γηση του τίτλου ή του περιεχομένου ιστοσελίδων της 
Εκκλησίας της Ελλάδος προϋποθέτει απόφαση της Ε.Δ. 
της Ε.Μ.Υ.Ε.Ε., κατόπιν προτάσεως του Διευθυντού του 
Κλάδου Διαδικτύου (χωρίς να είναι αναγκαία η τροπο¬ 
ποίηση του παρόντος Κανονισμού). Όσες ιστοσελίδες 
και διευθύνσεις ηλεκτρονικής επικοινωνίας της Εκκλησί¬ 
ας της Ελλάδος δημιουργηθούν ή τροποποιηθούν, μετά 
την έναρξη ισχύος του παρόντος Κανονισμού, υπάγονται 
στον έλεγχο και την ευθύνη του Κλάδου Διαδικτύου της 
Ε.Μ.Υ.Ε.Ε.. Προς τον σκοπό αυτό ο Κλάδος Διαδικτύου 
τηρεί με ευθύνη του Τομέα Γραμματείας και Διοικήσεως 
Μητρώο των υφισταμένων και δημιουργουμένων ιστοσε¬ 
λίδων και διευθύνσεων ηλεκτρονικής επικοινωνίας. 

Αρθρο 6 

Συνεργασίες, Ειδικές Επιτροπές και Προγράμματα 

1. Με απόφαση του Διευθυντού Διαδικτύου ή με Από¬ 
φαση της Ε.Δ. της Ε.Μ.ΥΕ.Ε. είναι δυνατόν: 

α. Να αναπτύσσονται συνεργασίες με εκκλησιαστικούς 
και άλλους φορείς ή φυσικά πρόσωπα στην Ελλάδα και 
στο εξωτερικό. 

β. Να συστήνονται Ειδικές Επιτροπές, συμβουλευτι¬ 
κού ή διεκπεραιωτικού χαρακτήρα, διαρκείς ή έκτακτες, 
απαρτιζόμενες από κληρικούς ή λαϊκούς, ανάλογα με 
τις εκάστοτε ανάγκες του Κλάδου. 

γ. Να συνιστώνται ομάδες εθελοντικής εργασίας από 
κληρικούς ή/και λαϊκούς με σκοπό την παροχή υπηρε¬ 
σιών προς τον Κλάδο Διαδικτύου. 


2. Με πρόταση του Διευθυντού Διαδικτύου και έγκριση 
της Ε.Δ. της Ε.Μ.Υ.Ε.Ε. ο Κλάδος Διαδικτύου δύναται 
(και σε συνεργασία με άλλους Κλάδους της Ε.Μ.Υ.Ε.Ε. 
ή με τρίτους), να προτείνει προς έγκριση στην Δ.Ι.Σ. 
προτάσεις προγραμμάτων συγχρηματοδοτούμενων 
από την Ευρωπαϊκή Ένωση, είτε άλλους οργανισμούς, 
υπηρεσίες, νομικά ή φυσικά πρόσωπα από την Ελλάδα 
ή το εξωτερικό. 

3. Από τη δραστηριότητα του Κλάδου Διαδικτύου είναι 
δυνατόν να προκύπτουν πάσης φύσεως έσοδα (χορηγί¬ 
ες, επιχορηγήσεις, συνδρομές, έσοδα από διαφημίσεις 
κλπ.), κατά τα προβλεπόμενα στο άρθρο 9 του Κανο¬ 
νισμού 114/1998. Τα έσοδα αυτά υπάγονται στον Προϋ¬ 
πολογισμό του Κλάδου Διαδικτύου, και καλύπτουν τις 
ανάγκες λειτουργίας και ανάπτυξης του Κλάδου. 

Άρθρο 7 

Σφραγίδα, Βιβλία και Στοιχεία του Κλάδου Διαδικτύου 

1. Ο Κλάδος Διαδικτύου έχει την προβλεπόμενη υπό 
του άρθρου 15 του υπ’ αριθμ. 114/1998 Κανονισμού σφρα¬ 
γίδα, στην οποία προστίθεται η ένδειξη: «ΚΛΑΔΟΣ ΗΛΕ¬ 
ΚΤΡΟΝΙΚΗΣ ΤΕΧΝΟΛΟΓΙΑΣ». 

2. Ο Κλάδος Διαδικτύου διατηρεί: Αρχείο σχετικών με 
τη λειτουργία του Κλάδου Διαδικτύου Πρακτικών της 
Ε.Δ. της Ε.Μ.ΥΕ.Ε., Αρχείο Αποφάσεων του Διευθυντού 
Διαδικτύου, Βιβλίο Πρωτοκόλλου Εισερχομένων και 
Εξερχομένων εγγράφων, και Βιβλίο ή αρχείο παραλαβής 
και παράδοσης. Τα ως άνω Βιβλία και λοιπά στοιχεία 
τηρούνται με τρόπο σύμφωνο προς τα κατά το άρθρο 
12 του υπ’ αριθμ. 114/1998 Κανονισμού τηρούμενα από 
την Ε.Μ.Υ.Ε.Ε. βιβλία και στοιχεία. 

Άρθρο 8 

Τροποποίηση του παρόντος Κανονισμού 

Ο παρών Κανονισμός τροποποιείται δί αποφάσεως 
της Ιεράς Συνόδου, κατόπιν προτάσεως του Διευθυντού 
Διαδικτύου και της Επιτροπής Διοικήσεως της Ε.Μ.Υ.Ε.Ε.. 
Κάθε παλαιότερη επί των ιδίων θεμάτων διάταξη Κα¬ 
νονισμού καταργείται. 

Άρθρο 9 

Ισχύς του Κανονισμού 

Η ισχύς του παρόντος Κανονισμού άρχεται από την 
δημοσίευσή του στην Εφημερίδα της Κυβερνήσεως, και 
το επίσημο Δελτίο της Εκκλησίας της Ελλάδος «ΕΚ¬ 
ΚΛΗΣΙΑ». 

Άρθρον10 
Κάλυψη δαπάνης 

Από τις διατάξεις του παρόντος Κανονισμού προκα- 
λείται δαπάνη σε βάρος της Επικοινωνιακής και Μορφω¬ 
τικής Υπηρεσίας της Εκκλησίας της Ελλάδος (Ε.Μ.Υ.Ε.Ε.), 
το ύψος της οποίας δεν δύναται να προσδιορισθεί, και 
την οποία αναλαμβάνει η ανωτέρω Υπηρεσία. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 5 Μάΐου 2009 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

Ακριβές Αντίγραφον 
Ο Αρχιγραμματεύς 

| Αρχιμ. ΚΥΡΙΛΛΟΣ ΜΙΣΙΑΚΟΥΛΗΣ 

